Document ID: /roh_data/filtered/rm_wikipedia_new.jsonl.gz/1656

La Serena è ina citad e vischnanca en il nord dal Chile e la chapitala da la región de Coquimbo.
La citad e vegnida fundada il 1544 ed è cun quai la segunda citad pli veglia dal pajais suenter la chapitala naziunala, Santiago, che sa chatta 471 km pli en il sid. D'autra vart fa La Serena part d'ina conurbaziun cun la citad da port vischina da Coquimbo, che cuntanscha ina populaziun totala stimada da passa 486 millis abitants (2012) e furma uschia la quart pli gronda zona urbana dal pajais.
La citad è in'impurtanta destinaziun turistica, surtut durant la stad, cur che la glieud visita las splagias.
En la citad sa chattan l'universitad da La Serena e la sedia da l'archidiocesa catolic-romana da La Serena, ina da las tschintg archidiocesas da la Baselgia catolica dal Chile.

Colliaziuns

Pagina-web da la vischnanca da La Serena (spagnol)